ঢাকা আন্তর্জাতিক সাহিত্য উৎসবে এ বছর অংশ নিচ্ছেন চলচ্চিত্রের তিন তারকা। তারা হলেন বলিউডের অভিনেত্রী মনীষা কৈরালা, বাঙালি বংশোদ্ভূত বলিউডের অভিনেত্রী ও পরিচালক নন্দিতা দাস এবং ব্রিটিশ অভিনেত্রী টিলডা সুইনটন। সাহিত্য উৎসবে ভিন্ন ভিন্ন অধিবেশনে বক্তৃতা করবেন তারা। সাহিত্যকে বাদ দিয়ে চলচ্চিত্র হয় না। আর সাহিত্যের চরিত্রগুলো জীবন্ত করে তুলতে গুরুত্বপূর্ণ অবদান রাখেন অভিনয়শিল্পীরা। এ যোগসূত্রের অভিজ্ঞতা পাঠক আর লেখকের আগ্রহের বিষয়। তাই এই শিল্পীদের কাছ থেকে তাদের অভিজ্ঞতার কথা শোনার সুযোগ করে দিচ্ছে ঢাকা আন্তর্জাতিক সাহিত্য উৎসব।